# Lapsen varhaiskasvatuskeskustelu

## TIEDOTE HUOLTAJALLE

Huoltaja ja varhaiskasvatuksen opettaja/ pph:ssa perhepäivähoitaja keskustelevat lasta koskevista asioista ja laativat tai tarkistavat lapsen varhaiskasvatussuunnitelman (vasu). Keskusteluja pidetään kaksi kertaa toimintavuodessa tai tarvittaessa useammin. Keskusteluun voi osallistua varhaiskasvatuksen erityisopettaja (veo) tai muita asiantuntijoita. Näissä tilanteissa huoltajaa tiedotetaan ennalta.

## ASIOITA, JOITA HUOLTAJA VOI POHTIA ENNEN VARHAISKASVATUSKESKUSTELUA

* lapsen vahvuudet, kiinnostuksen kohteet ja tarpeet
* toisten huomioon ottaminen
* tunteiden ilmaisu
* leikki ja kaverisuhteet
* keskittyminen ja tarkkaavaisuus
* vuorovaikutus, erikokoisissa ryhmissä toiminen
* kiinnostus kirjoihin ja luettuun tekstiin, itsensä ilmaiseminen, puheen ymmärtäminen ja tuottaminen
* hieno- ja karkeamotoriikka ja kiinnostus näihin asioihin
* kiinnostus matemaattisiin asioihin (esim. laskemiseen ja numeroihin), pelaaminen
* median käyttö
* ruokailu, unen tarve, pukeminen ja vaatetus, puhtaus / siisteys, wc- toiminnot